KIITOS JEESUS. KIITOLLISUUDEN VOIMA 2/2
Onko kiitollisuudessa voimaa?
Miltä kiitollisuus näyttää?
Meitä kehotetaan kiittämään joka tilassa. Miksi se on niin tärkeää?
Onko sinusta vaikeaa kiittää tai kehua jotakuta toista aidosti?
Kiitos, että katsot ohjelmaamme. Puhun tänään kiitollisuudesta.
Laulamme seurakunnassamme laulua nimeltä "Kiitos Jeesus".
Puhun siitä, miten tärkeää aito kiitollisuus on elämässämme.
EDELLISESSÄ JAKSOSSA
Olemme laulaneet upouutta laulua nimeltä "Kiitos Jeesus."
Se on yksinkertainen, pieni ajatus.
Laulussa sanotaan: "Kiitos Jeesus, vapautit minut -
Kristus, Pelastajani, pelastit minut.
Ota tämä lunastettu elämä rakkautesi astiaksi, -
nyt se on pyhä ja janoaa vain nähdä Valtakuntasi tulevan.
Annoit minulle elämän ja avasit silmäni.
Rakastan Sinua, Herra.
Astuit sydämeeni ja asetit minut erilleen.
Rakastan Sinua, Herra. Kiitos, Jeesus." Arvostamme Jeesusta.
Uskon, että kiitoksella on voima tehdä hienoja asioita meidän sisällämme.
Se voi muuttaa maailman ympärillämme ja mikä tärkeintä, -
se määrittää, miten paljon arvostamme Jumalaa.
Kyse on Jumalan kirkkaudesta.
Jos emme tunne ylistyksen voimaa, olemme Jumalan kirkkautta vailla.
Silloin voimme jäädä paitsi Jumalan antamasta mahdollisuudesta -
astua sisään Hänen lupauksiinsa ja elämäänsä ylistyksen kautta.
Pääsiäisen aikaan lauloimme uutta laulua viihdekeskuksessa -
Sydneyn keskustassa, ja paikka oli aivan täpötäynnä ihmisiä.
Emme ole koskaan ennen saaneet niin paljon ihmisiä tuohon saliin.
Siellä oli pääsiäisesitys, ja sitten raamattukoulumme opiskelijat -
tekivät upean jutun: he esittelivät uuden laulun nimeltä "Voitto".
Se kuulosti vähän Mumford & Sons -yhtyeeltä, ja se oli aivan uudenlainen.
Opiskelijoita oli 1 200, ja he kaikki ilmestyivät käytäville kantaen -
iskulauseita kuten "Jeesus on tie" tai "Jeesus-vallankumous".
He lauloivat tätä laulua, ja se loi upean, tuoreen ilmapiirin juhlaamme.
Teimme saman seuraavana sunnuntaina, ja sitä seuraavana, -
ja sitä seuraavana, ja sitä seuraavana, ja vielä parina sitä seuraavanakin, -
kunnes joku, jolla oli riittävästi auktoriteettia, sanoi: "Riittää!"
Ei muututa ennalta arvattaviksi ylistyksessämme, -
koska jos emme arvosta Jumalaa, väheksymme Häntä.
Pidetään yllä elävää henkeä kodeissamme ja seurakunnassamme -
eikä unohdeta sitä suurta voimaa, joka ylistyksessä on.
Kun ylistämme Jumalaa, puhumme Hänen kieltään. Se on upeaa.
Jakeessa Hepr. 13:15 puhutaan huultemme hedelmästä, -
eli ylistyksestämme ja kiitoksestamme.
"Uhratkaamme siis hänen kauttansa Jumalalle joka aika kiitosuhria, -
se on: niiden huulten hedelmää, jotka hänen nimeänsä ylistävät."
Sana, joka on käännetty "ylistää" tarkoittaa oikeastaan tunnustamista.
Se tulee kreikan sanasta "homologeo".
"Homo" tarkoittaa "sama kuin", ja koko sana merkitsee "sama sana kuin".
Kun ylistämme, puhumme samaa Sanaa kuin Jumala puhuu, -
tunnustamme Jumalan sanaa. Se ei ole mikään pikku juttu.
"Kiitos, Jeesus, vapautit minut. Kristus, Pelastajani, pelastit minut.
Astuit sydämeeni ja asetit minut erilleen."
Tunnustamme Jumalan sanaa.
Ylistys on voimallista, koska se puhuu samaa kieltä kuin Jumala.
Se auttaa meitä joskus pääsemään negatiivisuuden ja tappion yli, -
koska on vaikeaa olla negatiivinen ja kiittää yhtä aikaa.
Kiitos, Jeesus!
Ylistys yhdistää meidät Sanan lisäksi myös Jumalan tahtoon.
1. Tess. 5:18. "Kiittäkää joka tilassa.
Sillä se on Jumalan tahto teihin nähden Kristuksessa Jeesuksessa."
Se yhdistää meidät Jumalan sanaan, ja puhumme samaa Sanaa.
Se yhdistää meidät Jumalan tahtoon, koska tunnustamme Sanan mukaan.
Se yhdistää meidät Jumalan Henkeen, joka on antelias Henki.
Ylistimmepä Jumalaa tai ihmisiä, ylistys on avokätistä.
Samassa jakeessa puhutaan ylistyksen ja kiitoksen uhraamisesta.
Uhri merkitsee, että se maksaa jotain.
Epäilemättä monille täälläkin se, että alamme ylistää tänä aamuna -
huolimatta siitä, mitä elämässämme tapahtuu, on uhri ja maksaa jotain.
Maksamme hinnan, koska arvostamme Jumalaa.
Ylistys uudistaa arvojärjestelmämme -
ja auttaa meitä muistamaan, kuinka arvokas suhteemme Jumalaan on.
Se on hienoa, mutta se maksaa, kuten mikä tahansa avokätinen ele.
Jos joku antaa meille lahjan, tiedämme, että se on maksanut jotain.
Siksi sillä on meille merkitystä.
Ylistäessämme olemme usein avokätisiä, kuten Jumalan Henki on.
Snl. 18:16. "Lahja avartaa alat ihmiselle ja vie hänet isoisten pariin."
Se vie hänet tärkeiden ihmisten luo, se todella avaa tien.
Antaminen todella pehmittää ihmisten sydämiä ja saa heidät avautumaan.
Ylistyksen voima siis yhdistää meidät Jumalan sanaan, tahtoon ja Henkeen.
Pidetään siis huoli, ettei vaikeus ylistää tai itseemme käpertyminen -
saa hallita meitä ja muistetaan, että Jumala on hyvä ja arvollinen.
Näytetään siis arvostuksemme ja palvotaan Häntä.
Palvonta on arvostuksen osoitus.
Kerromme Jumalalle, mikä Hänen arvonsa on meidän elämässämme.
Pienillä sanoilla "Kiitos Jeesus" on suuri voima hengellisessä elämässä.
Kiitoksella on myös suuri voima suhteissamme muihin ihmisiin.
Kiitos on usein suuri rohkaisu. Se on oikeaan aikaan lausuttu sana.
Monet eivät saa kovin paljon kiitosta. Kiitos ei ole läsnä heidän kodeissaan.
Ehkä he ovat tilanteessa, jossa rohkaisu ja kehut eivät irtoa helpolla.
Rohkaisevassa ilmapiirissä saatamme unohtaa, että kaikkialla ei ole näin.
Jos odotamme jonkinlaista palautetta, -
hiljaisuus voi puhua todella kovaa.
Puhuminen seurakunnissa, joissa ei osata kunnioittaa -
eikä mikään saa aikaan vastakaikua, voi olla jopa tuhoisaa sielulle.
Ei siis aliarvioida sitä, mitä kiitoksemme voi merkitä jollekulle.
Apostoli Paavali pani kirjeissään lukijansa lujille, -
opetuslapseutti heitä, koetteli ja haastoi heitä.
Hän sanoi ihmisille suoraan, missä asioissa heitä piti korjata, -
mutta hän aloitti aina kirjeensä kiitoksella.
Kaikissa Uuden testamentin kirjeissään Paavali kirjoittaa: -
"Kiitän Jumalaa teistä." Jakeessa 2. Tess. 1:3 hän sanoo jopa: -
"Me olemme velvolliset aina kiittämään Jumalaa teidän tähtenne".
Tämä on erikoista, koska kukaan ei haluaisi kiitosta velvollisuudesta.
Ei kiitos! Emme halua sellaista.
Kiitoksen tulisi aina olla aitoa.
"Me olemme velvolliset", -
mutta velvollisuus ei välttämättä johdu muista ihmisistä.
Joskus meidän on ymmärrettävä, mitä olemme velkaa itsellemme.
Vaikka kiitos ei vaikuttaisi muihin, kiittäminen tekee meille todella hyvää.
Message-käännös ilmaisee asian näin: -
"Tietäkää, ystävät, että se, että kiitämme Jumalaa teistä -
aina uudestaan ja uudestaan ei ole vain ilo, vaan meidän täytyy tehdä se."
Paavali on todella yksityiskohtainen.
"Uskonne kasvaa kasvamistaan ja rakkautenne toisianne kohtaan -
kehittyy hienosti. On siis vain oikein, että kiitämme.
Olemme niin ylpeitä teistä. Olette niin vahvoja ja vakaita uskossanne -
kaikista vaikeuksistanne huolimatta.
Kerromme kaikille, joita tapaamme seurakunnissa, kaiken teistä."
Tuo kiitos on todella täynnä rohkaisua.
Haluan teidän ymmärtävän, että kun kiitätte ja osoitatte arvostusta, -
todella pehmennätte ihmisten sydämiä ja rakennatte heitä.
Siksi on hyvä olla täsmällinen.
Totuus on, että jos jokin jätetään oman onnensa nojaan, se rappeutuu.
Tätä kutsutaan entropian laiksi.
Ystäväni, tohtori Robi Sonderegger on erittäin korkeasti koulutettu mies.
Hän tutkii aivoja ja neurotiedettä ja tekee uskomattomia löytöjä.
Hän puhuu termodynamiikan toisesta pääsäännöstä.
Se kuulostaa samanlaiselta, mutta siinä on yksi pieni ero.
Ilman energianlähdettä kaikki oman onnensa nojaan jätetty rappeutuu.
Kiittäminen tuo energiaa avioliittoihin ja perheisiin.
Saatamme pitää avioliittoamme ihan hyvänä, -
mutta jos emme täytä sitä kiitoksella, tavallaan väheksymme sitä.
Kun tapasin vaimoni ensi kertaa, häneltä meni kolme vuotta tajuta, -
että olin Jumalan tahto hänen elämäänsä. Uskotte varmaan, -
että olin täynnä kiitosta ja arvostusta joka kerta, kun näin hänet.
Häämatkallamme olin täynnä kiitollisuutta jokaisesta hetkestä.
Halusin myös näyttää kiitollisuuteni.
Meillä ei ollut rahaa, ja lainasin äitini autoa.
Häämatkallammekin nukuimme yhden yön vanhempieni lattialla, -
mutta aina, kun minulla oli tilaisuus, osoitin vaimolleni kiitollisuuteni.
Nytkin, 36 vuotta myöhemmin, rakastan vaimoani.
Yleensähän minä tietysti teen ruuan ja valmistelen kaiken iltaa varten.
Eilen olin saanut saarnani lähes valmiiksi, ja oli suuri urheiluilta.
Parasta, mitä saatoin tehdä, oli valmistautua jumalanpalvelukseen.
Niinpä istuin nojatuolissani ja selailin tv-kanavia.
Parilta kanavalta tuli rugbya, -
kolmannelta amerikkalaista jalkapalloa ja neljänneltä nyrkkeilyä -
ja luulen, että tapahtui vielä jotain muutakin.
Samaan aikaan vaimoni laittoi minulle aivan upeaa pihviä.
Se oli juuri sopivasti paistettu ja kauniisti tarjolla -
vahvan englantilaisen sinapin ja höyrytetyn parsakaalin kanssa.
Se oli todella kaunis, ja sanoin: "Kiitos". Kiitos.
Paavali taas sanoi kiittävänsä Jumalaa jonkin tietyn asian vuoksi, -
jota ihmiset tekivät tai olivat.
Rohkaisen teitä tuomaan kiitoksen energiaa kaikille elämänne alueille.
Älkää aliarvioiko rohkaisun voimaa tai sitä työtä, -
jota rohkaisu tekee omassa sisimmässänne ja elämässänne.
Paavali sanoo rohkaisusta näin jakeessa 2. Tess. 2:17: -
"lohduttakoon teidän sydämiänne -
ja vahvistakoon teitä kaikessa hyvässä työssä ja puheessa."
Tätä rohkaisu voi tehdä. Se voi lohduttaa jonkun sydäntä, -
virkistää jonkun näkyä ja jopa muuttaa jonkun ajattelutapaa, -
ja se taas muuttaa hänen tapaansa puhua.
Rohkaisu voi elävöittää puhetta. Sellainen voima sillä on.
Älä myöskään aliarvioi rohkaisemisen, arvostamisen ja kiittämisen -
vaikutusta siihen, millainen suhde sinulla on itsesi kanssa.
Jobilla oli niin sanottuja rohkaisijoita.
Raamatussa sanat "lohduttaa" ja "rohkaista" ovat sama sana.
Jobin lohduttajien tapa rohkaista ei juuri luonut uutta elämää.
Job itse puhuu heistä jakeissa Job 16:1―5.
Kuunnelkaa, mitä Job sanoi lohduttajistaan: -
"Job vastasi ja sanoi: -
'Tuonkaltaista olen kuullut paljon; kurjia lohduttajia olette kaikki.
Voisinhan minä myös puhua niinkuin tekin, jos te olisitte minun sijassani;
voisin sommitella sanoja teitä vastaan ja ilkkuen nyökytellä teille päätäni, -
rohkaista teitä suullani ja tuottaa huojennusta huulteni lohduttelulla.'"
Jos osat olisivat toisin päin, Job voisi todella rohkaista heitä.
Jakeessa 8 hän sanoo englannin- kielisen käännöksen mukaan: -
"Olette kuihduttaneet minut". Kiitoksen puute voi kuihduttaa meidät.
Se kuihduttaa elämän. Vanhetessani saatan kuihtua vähän ulkoisesti, -
mutta en halua kuihtua sisäisesti.
Kiitollisuuden puute saa aikaan kärttyisiä vanhuksia, -
jotka valittavat seurakunnassa, ettei mikään ole hyvin.
He ovat sisäisesti kutistuneita.
Kiitän Jumalaa siitä, että olen sisäisesti nuori ja kasvan, en kutistu!
Hartiani painuvat ehkä kasaan kaikesta muusta puhumattakaan, -
mutta sisäisesti olen nuori.
Älä aliarvioi rohkaisun vaikutusta itseesi. Vielä viimeinen jae.
Snl. 15:23. "Miehellä on ilo suunsa vastauksesta; -
ja kuinka hyvä onkaan sana aikanansa!"
Tässä siis puhutaan hänen omista sanoistaan, ei jonkun muun.
Älä aliarvioi omien sanojesi voimaa.
Ne voivat korjata ajattelutapaasi.
Muista myös, että kiittäessä on vaikea olla negatiivinen. Kiitos Jeesus!
Kiittäminen ja arvostaminen on arvon osoittamista jollekin asialle.
Jos emme anna jollekin tai jollekulle arvoa, väheksymme sitä tai häntä.
Tämä on tärkeää ymmärtää.
Kiitollisella elämänasenteella on suuri voima hengellisessä maailmassa.
Ylistys tarkoittaa aivan samaa kuin kiittäminen: arvon antamista.
Joidenkin on vaikea ylistää, se ei ole heille luontevaa.
Se johtuu usein siitä, että olemme niin käpertyneitä itseemme.
Silloin on vaikea rohkaista muita ihmisiä ja olla heille kiitollinen.
Se on surullista, koska silloin riistämme heiltä jotain.
Job puhui niin sanotuista lohduttajistaan, -
jotka olivat täynnä kielteisyyttä ja tappiomielialan vallassa.
Job sanoi, että he kuihduttivat ja uuvuttivat hänet.
Ympäristömme voi tehdä meille niin. Job kutsui heidän sanojaan kurjiksi.
Maailma on täynnä kurjia sanoja, joten opitaan ylistyksen voima.
Rukoilen, että kotini, elämäni ja johtamani seurakunta -
olisivat aina täynnä kiitollisuutta, ylistystä ja arvostusta.
Tiedän, että se tuo voimaa Jumala-suhteeseeni, -
ihmissuhteisiini ja suhteeseeni omaan itseeni.
Jos en pidä itsestäni, tekee hyvää saada ajatukseni pois itsestäni -
ajatella ihmisiä ympärilläni ja kiittää heitä.
Se vapauttaa minut asioista, jotka yrittävät hallita minua.
Kiitoksessa on siis voimaa. Olemme laulaneet seurakunnassamme: -
"Kiitos Jeesus, vapautit minut. Kristus, Pelastajani, pelastit minut."
Se on hyvä laulu, yksinkertainen mutta syvällinen.
Kun sanomme "Kiitos Jeesus", näytämme, että arvostamme Jumalaa.
Laulu "Kiitos Jeesus" syntyi kirjoitus- sessiossa Matt Crockerin kanssa.
Olimme pyöritelleet erilaisia asioita, -
mutta tämä idea tuli yksinkertaisesta lauseesta "Kiitos Jeesus".
Katsoimme toisiamme ja taisimme molemmat tajuta, että siinä oli jotain.
Joskus laulun yksinkertaisuudessa on sitä jotain, -
ja monet suosikkilauluistani ovat yksinkertaisia, mutta syvällisiä.
Joskus kaipaamme jotain suurta ja ylenkatsomme yksinkertaisuutta, -
mutta pari pientä sanaa, -
"Kiitos Jeesus", voivat oikein yhdistettyinä osua suoraan sydämeen.
Minä ainakin samaistuin tuohon ajatukseen välittömästi.
Eräs pastoreistamme on puhunut pelastuksemme päivän muistelusta.
Muistan kirkkaasti hetken, jolloin kohtasin Jumalan ensi kertaa.
Tuolloin en tiennyt, että se olisi elämäni tärkein hetki.
Jos palaan kiitollisuuteen, olen todella kiitollinen siitä, -
mitä Jeesus on tehnyt minussa ja elämässäni sekä pelastuksestani.
Nyt, 15 vuotta tuon hetken jälkeen koen yhä samaa kiitollisuutta -
Häntä kohtaan, koska muistan, millaista elämä oli ilman Häntä.
Minulle on tärkeää muistella sitä, mitä Hän on tehnyt, -
koska se muutti elämäni silloin. Se on minulle kaikki kaikessa.
Taivaan lähde, Kristuksen rakkaus, -
vuoda ylitse sisälläni.
Kiitos Jeesus, -
vapautit minut.
Kristus, Pelastajani, -
pelastit minut.
Ota tämä lunastettu elämä -
rakkautesi astiaksi, -
nyt se on pyhä ja janoaa -
vain nähdä Valtakuntasi tulevan.
Kiitos Jeesus, -
vapautit minut.
Kristus, Pelastajani, -
pelastit minut.
Kiitos Jeesus!
Kiitos Jeesus, -
vapautit minut.
Kristus, Pelastajani, -
pelastit minut.
Kiitos, Jeesus!
Kiitämme Sinua, Herra. Siunaamme nimeäsi, Jeesus.
Ylistys Herralle!
Annoit minulle elämän ja avasit silmäni.
Rakastan Sinua, Herra. Rakastan Sinua, Herra.
Astuit sisään sydämeeni ja asetit minut erilleen.
Rakastan Sinua, Herra. Rakastan Sinua, Herra.
Annoit minulle elämän ja avasit silmäni.
Rakastan Sinua, Herra. Rakastan Sinua, Herra.
Astuit sisään sydämeeni ja asetit minut erilleen.
Rakastan Sinua, Herra. Rakastan Sinua, Herra.
Rakastan Sinua, Herra Jeesus.
Lauletaan yhteen ääneen: -
Annoit minulle elämän ja avasit silmäni.
Rakastan Sinua, Herra. Rakastan Sinua, Herra.
Astuit sisään sydämeeni ja asetit minut erilleen.
Rakastan Sinua, Herra. Rakastan Sinua, Herra.
Annoit minulle elämän ja avasit silmäni.
Rakastan Sinua, Herra. Rakastan Sinua, Herra.
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
OLEMME NUORIA JA VAPAITA -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurastasi. Rukoilen, että opit tuntemaan Herran tahdon elämässäsi.
Kun opimme kiittämään ja ylistämään, Jumalan mahdollisuudet avautuvat.
Ylistys on salasana, se avaa ovet, samoin kiitollisuus.
Mahtavaa viikkoa ja kiitos, että katsoit ohjelman.
Muista, että paras on vielä edessä.
Suomennos: Anni Lähteenmäki